- Hindi News
- Local
- Mp
- Indore
- Section 144 Applied In Indore Against Arbitrary Recovery Of Hospitals, Will Be Able To Take Only 40% More Than The Bed Charge Before Kovid.
नया आदेश:अस्पतालों की मनमानी वसूली के खिलाफ इंदौर में धारा 144 लागू; कोविड से पहले के बेड चार्ज में 40% ही ज्यादा ले सकेंगे
इंदौर के बियाबानी इलाके की कॉलोनियों में सन्नाटा है। (फाइल फोटो)
- आज से ही लागू होगा नया आदेश, बिलों की शिकायत के लिए अफसरों की कमेटी बनाई
काेविड उपचार के नाम पर अस्पतालों द्वारा मरीजों को थमाए जा रहे अनाप-शनाप बिलों की लगातार आ रही शिकायतों के बाद कलेक्टर ने सभी निजी अस्पतालों में विविध सेवाओं को लेकर दरें तय करने संबंधी आदेश जारी कर दिया है, जो सोमवार से ही लागू माना जाएगा। कलेक्टर मनीष सिंह ने साथ ही अधिक बिल की शिकायतों की जांच के लिए शहरी सीमा के लिए अपर कलेक्टर अजय देव शर्मा 9425152833 और ग्रामीण एरिया के लिए अपर कलेक्टर राजेश राठौर 9303938924 को प्रभारी बना दिया है।
यह संबंधित से दस्तावेजों के साथ लिखित शिकायत लेकर जोनल मेडिकल अधिकारियों की मदद से 48 घंटे के भीतर जांच करेंगे और कार्रवाई होगी। कलेक्टर ने अस्पताल, मेडिकल स्टॉफ आदि को सुरक्षा देने के निर्देश भी एसडीएम और पुलिस को दिए हैं। साथ ही अस्पताल के स्टॉफ के छुट्टी जाने को लेकर चेतावनी दी है कि विकल्प व्यवस्था हो। मेडिकल छुट्टी लेने वालों की शासकीय बोर्ड में जांच होगी और गलत पाए जाने पर एफआईआर होगी।
डॉक्टर की फीस, पीपीई किट, डिस्पोजल आयटम की दरें भी तय
- बेड चार्ज- प्री कोविड (फरवरी-मार्च 2020) के समय लागू बेड चार्ज का अधिकतम 40 फीसदी ज्यादा ले सकते हैं। इसमें आइसोलेशन चार्ज, यूनिवर्सल प्रोटेकेक्शन, पैरामेडिकल स्टाफ आदि का इंसेटिव, मेडिकल वेस्ट आदि शामिल है।
- पीपीई किट- प्रति मरीज 500 रु. प्रतिदिन।
- खाद्य व डिस्पोजल आयटम- भोजन, नाश्ता, बेडशीट, तकिया कवर, डेंटल किट थर्मामीटर आदि जोड़कर प्रतिदिन अधिकतम 750 रुपए प्रति मरीज।
- ऑक्सीजन- हाई फ्लो के लिए ढाई हजार व अन्य के लिए अधिकतम 1500 रुपए प्रतिदिन। कम ऑक्सीजन दी जाती है तो उसी अनुपात में कम चार्ज।
- बायपेप वेंटिलेटर- प्री कोविड पहले जो दर थी।
- कंसलेटेंट डॉक्टर शुल्क- अधिकतम दो हजार या इससे कम लें, ड्यूटी डॉक्टर का अलग चार्ज नहीं जोड़ें। साथ ही अस्पताल संचालक कंसलटेंट डॉक्टर को भी अधिकतम दस दिन में भुगतान करें।
- कोविड मेडिकल वेस्ट- निजी कंपनी यह 45 रुपए प्रति किलो से अधिक अस्पताल से नहीं लेगी।
- पैथालॉजी टेस्ट - कोविड जांच 700, एंटीजन 300, सीटी स्कैन तीन हजार रुपए, एबीजी टेस्ट 600, डी डाईमर 500, प्रो कैल्सीटोनिन 1000, सीआरपी 200 सीरम फेरेटिन 180, आईएल 6 टेस्ट 1000 रुपए ही लगेंगे। घर से सैंपल लेने पर 200 रुपए अतिरिक्त ले सकेंगे।
- दवा- अस्पताल अपनी ही दुकान से दवाएं लेने के लिए बाध्य नहीं करेगा।
tgl_Latn eng_Latn eng_Latn als_Latn eng_Latn hin_Deva awa_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva